tartuNLP/wikipedia-smugri-20251201 huggingface dataset:
Matthew Shlomowitz

Matthew Shlomowitz (s. 1975) on australialainen säveltäjä. Hän on tehnyt sekä konserttimusiikkia että performanssikappaleita.
Shlomowitz varttui Adelaidessa ja opiskeli Sydneyn konservatoriossa Elena Kats-Cherninin, Božidar Kosin sekä Michael Smetaninin johdolla. Yksityisopetusta hän sai lisäksi Michael Finnissylta. Stanfordin yliopistossa häntä opetti Brian Ferneyhough, joka oli hänen tohtorintutkintonsa ohjaaja. Shlomowitz opetti osa-aikaisesti Royal College of Musicissa ja Durhamin yliopistossa ennen avustavaksi professoriksi pääsemistä Southamptonin yliopistoon.
Shlomowitz on ollut mukana johtamassa nykymusiikkikokoonpano Plus-Minusta, toiminut jäsenenä performanssia sekä yleisön osallisuutta yhdistävässä Inter Inter Interissä ja perustanut Damien Ricketsonin kanssa Sydneyssä 1995 Ensemble Offspringin. Duona hän on työskennellyt tanssija Shila Anarakin ja nokkahuilisti Tomma Wesselin kanssa. Shlomowitzin teosten joukossa ovat ooppera "Electric Dreams" sekä n vuonna 2019 kantaesittämä "Glücklich Glücklich Freude Freude" koskettimille ja orkesterille. Vuonna 2018 asamisimasa-kokoonpano julkaisi hänen teostensa levytyksen.
Shlomowitzin oppilaiden joukossa on ollut Charlie Sdraulig.
Park Ji-hyo

Park Ji-hyo (, s. 1. helmikuuta 1997 Gyeonggi, Korean tasavalta), yleensä nimellä Jihyo on eteläkorealainen laulaja ja lauluntekijä. Hän on tyttöbändi Twicen johtaja ja päävokalisti.
Hänen syntymänimensä on Park Ji-soo (), mutta muutti sen laillisesti Park Ji-hyoksi ennen "Sixteen"-ohjelmaa. Muut yhtyeen jäsenet valitsivat hänet ryhmän johtajaksi nimettömällä äänestyksellä.
Elämä.
Jihyo liittyi JYP Entertainmentille harjoittelijaksi peruskoulussa ja harjoitteli kymmenen vuotta ennen debyyttiään Twice-yhtyeessä. Jihyon piti ensin debytoida tyttöyhtyeessä Nayeonin, Jeongyeonin ja Sanan kanssa, mutta niin ei tapahtunutkaan. Sen sijaan he kaikki liittyivät tosi-tv-sarjaan "Sixteen", jossa valittiin yhdeksän tyttöä Twice-yhtyeeseen. Heidät kaikki valittiin ja he debytoivat vuonna 2015 julkaisemalla minialbumin "The Story Begins" ja musiikkivideon "Like Ooh-Ahh."
Kesäkuussa ilmoitettiin, että Jihyolta tulee ensimmäinen sooloalbumi "Zone" elokuussa 2023. Samalla kerrottiin ensimmäisestä singlestä "Killin’ Me Good". Albumi nousi julkaisuviikolla "Billboard 200" -listan 14. sijalle.
Diskografia.
Lauluntekijänä.
Jihyo on lauluntekijänä useissa kappaleissa.
Videokuvaukset.
Esiintymiset muiden yhtyeiden musiikkivideoilla:
Gabriel Matzneff

Gabriel Matzneff (12. elokuuta 1936, Neuilly-sur-Seine, Ranska) on ranskalainen kirjailija. Hän on saanut useita palkintoja.
Matzneff on Venäjältä vallankumouksen aikoihin 1917 lähteneestä perheestä.
Kustantaja, kirjailija Vanessa Springora kertoo kirjassaan "Suostumus" ("Le Consentement", 2020) Matzneffin häneen kohdistamasta seksuaalisesta hyväksikäytöstä. Springora oli 1980-luvulla 14-vuotias ja vaikeassa elämäntilanteessa, kun Matzneff vietteli hänet ja käytti hyväkseen.
Matzneff on aiemmin julkisestikin kertonut seksuaalisista kokemuksistaan alaikäisten kanssa. Hän on puolustanut lasten seksuaalisesta hyväksikäytöstä syytettyjä allekirjoittamalla avoimen kirjeen, jonka allekirjoittivat myös Jean-Paul Sartre ja Simone de Beauvoir. Seksin suojaikärajaa tiukentava lakimuutosaloite ei mennyt vuonna 2019 läpi, ja suhtautuminen on Ranskassa ristiriitainen. Matzneff on julkaissut 1970-luvulla esseen "Les Moins de seize ans", jossa hän kertoo mieltymyksistään alaikäisiin.
Mark Kemp

Mark Kemp (s. 10. huhtikuuta 1960 Asheboro, Pohjois-Carolina, Yhdysvallat) on yhdysvaltalainen musiikkitoimittaja. Hän on työskennellyt muun muassa "Rolling Stonessa" ja MTV:llä ja sittemmin kotikaupungissaan Charlottessa ilmestyvässä "The Charlotte Observer" -sanomalehdessä.
Kyberfyysinen järjestelmä

Kyberfyysinen järjestelmä (, CPS) tarkoittaa fyysisen ja virtuaalisen toimintaympäristön yhdistämistä, jossa laitteiden keräämää ja laskemaa informaatiota käytetään yhteistyössä muiden järjestelmien kanssa. Kyberfyysisessä järjestelmässä sulautetut järjestelmät ja tietoliikenneverkot seuraavat ja ohjaavat fyysisiä toimintoja, usein palautesilmukassa jossa fyysiset prosessit ohjaavat laskennallisia ja päinvastoin. Kyberfyysisten järjestelmien käyttö on voimakkaassa kasvussa teollisuudessa.
Besoin

Besoin (ranskan kielessä "tarve") on Monacon prinsessa Stéphanien ensimmäinen studioalbumi. Albumi julkaistiin 1986 Julisa ja Carrere Recordsin kautta. Albumin tuotti Yves Roze ja se markkinoitiin joissain maissa nimillä "Live Your Life" tai yksinkertaisesti "Stéphanie".
Anophelinae

Anophelinae on hyttysten alaheimo johon kuuluu lääketieteellisesti tärkeä horkkahyttysten "Anopheles"-suku, joka toimii malaria-loision vektorina.
*Alasuku "Anopheles" 
*Alasuku "Baimaia" 
*Alasuku "Cellia" 
*Alasuku "Kerteszia" 
*Alasuku "Lophopodomyia" 
*Alasuku "Nyssorhynchus" 
*Sektio "Albimanus"
*Sektio "Argyritarsis"
*Sektio "Myzorhynchella"
*Alasuku "Stethomyia" 
*Alasuku "Bironella" 
*Alasuku "Brugella" 
*Alasuku "Neobironella"
Adam Wilsby

Adam Wilsby (s. 7. elokuuta 2000 Tukholma) on ruotsalainen jääkiekkoilija, pelipaikaltaan puolustaja. Hän pelaa NHL-seura Nashville Predatorsissa. Wilsby laukoo vasemmalta.
Ura.
Wilsby debytoi Ruotsin pääsarjassa SHL:ssä kaudella 2018–2019 Skellefteå AIK:n paidassa. Hän siirtyi seuraavalle kaudelle pelaamaan SuperElit-juniorisarjaan. Wilsby pelasi siellä 13 ottelua tehoin 6+8=14. Hän pelasi myös yhden ottelun Skellefteåssa ja sai SHL-uransa ensimmäisen tehopisteen. Skellefteå lainasi Wilsbyn loppukaudeksi Allsvenskanin Södertälje SK:hon.
Huhtikuussa 2022 Wilsby solmi hänet varanneen Nashville Predatorsin kanssa kaksivuotisen NHL-tulokassopimuksen.
Forever Pop

Forever Pop on Alphaville-yhtyeen remixalbumi, joka julkaistiin 1. lokakuuta 2001.
Verkkosuomutetra

Verkkosuomutetra eli kennotetra ("Moenkhausia oligolepis") on amerikantetrojen (Acestrorhamphidae) heimoon kuuluva kalalaji, jota pidetään akvaariokalana.
Verkkosuomutetraa tavataan Amazonjoessa Guyanan ja Brasilian alueella hitaasti virtaavassa vedessä.
Verkkosuomutetra on täysin hopeanharmaa lukuun ottamatta silmän punaista yläosaa ja pyrstön mustaa tyviosaa. Sen suomut ovat suuria. Luonnossa verkkosuomutetran maksimipituus on 10 senttimetriä. Akvaario-olosuhteissa se on tavallisesti noin 12,5 senttimetrin mittainen.
Verkkosuomutetra on kaikkiruokainen. Se on suhteellisen helppo laji saada lisääntymään akvaariossa. Mätimunia on useita satoja, ja naaras laskee ne monessa erässä.
Kasari (radiokanava)

Kasari on Bauer Media Oy:n omistama suomalainen 1980-luvun musiikkia soittava kaupallinen radiokanava, joka aloitti toimintansa 1. tammikuuta 2020.
Ohjelmat ja juontajat.
Kasarin aamu Jani Jääskeläinen – MA–PE klo 7–11
Kasarin aamut avaa Jani Jääskeläinen. Luvassa vinyyli vs vinyyli äänestyksen voittaja, johon kuulijat voivat Instagramissa vaikuttaa kahdesta vaihtoehdosta soitettavaksi klo 10:30 aikaan.
Kasarin Iltapäivä Minna Ottavainen – MA-PE 13–17
Iltapäivisin Kasarilla juontamassa Minna Ottavainen.
Kasarin Teema-illat Salsa Sinisalo - MA-PE klo 17-20
Kasarin teemailtojen teemoja ovat rock monday, classics tuesday, wednesday dance factory, sensional thursday sekä high fly friday - Kasariperjantai klo 17-20. Salsa toteuttaa muutaman C-kasettitoiveen, joita kuulijat voivat toivoa lähetykseen.
Ysäri (radiokanava)

Ysäri on Bauer Media Oy:n omistama suomalainen 1990-luvun musiikkia soittava nettiradiokanava, joka aloitti toimintansa 1. tammikuuta 2020. 23. tammikuuta 2020 alkaen kanavalla alkoivat juonnetut lähetykset. Juontajina kanavalla toimivat Waldo, Jani Jääskeläinen, Mika Kuki ja Rea Tallgren.
Ysärin FM-taajuuksilla aloitti 1. heinäkuuta 2022 Top51, jonka jälkeen Ysäri on jatkanut nettiradiona RadioPlay-suoratoistopalvelussa.
Sääntönäistila

Sääntönäistila () oli entisajan Ruotsissa ja Suomessa sellainen kruununtila tai perintötila, joka suoritti kiinteän veron ja sen vuoksi sai vapautuksen joistakin suuruudeltaan vaihtelevista maatilaveroista. Nimitys syntyi Ruotsin kuningas Kustaa Vaasan (1496–1560) talousuudistusten aikana, mutta sääntönäistilojen merkitys muuttui vuosien varrella, vaikka itse nimitys säilyi samana. Nimitys oli käytössä vielä 1900-luvun alkupuolella, jolloin asiakirjoissa kirjoitettiin esimerkiksi ”kruunun sääntönäistilasta”.
Yan Sen

Yan Sen (s. 16. elokuuta 1975) on kiinalainen pöytätennispelaaja. Hän voitti olympiakultaa miesten nelinpelissä Wang Liqinin parina Sydneyssä 2000. Sama pari voitti maailmanmestaruuden vuosina 2001 ja 2003 sekä saavutti MM-hopeaa vuonna 1999 ja MM-pronssia vuonna 2005. Yan saavutti MM-pronssia kaksinpelissä vuonna 1997 ja Guo Yanin parina sekanelinpelissä vuonna 2005.
Chen Qi

Chen Qi (; s. 15. huhtikuuta 1984) on kiinalainen pöytätennispelaaja. Hän voitti olympiakultaa miesten nelinpelissä Ma Linin parina Ateenassa 2004. Sama pari voitti maailmanmestaruuden vuonna 2007. Kaksi vuotta myöhemmin Chen voitti nelinpelin maailmanmestaruuden Wang Haon kanssa. Chen ja Ma saavuttivat MM-hopeaa vuonna 2011 ja MM-pronssia vuonna 2005. Chen kuului joukkuemaailmanmestaruuden voittaneeseen Kiinan joukkueeseen vuosina 2006 ja 2008.
Länsi-Frankia

 
Länsi-Frankia oli historiallinen valtio, joka muodostui noin vuonna 843 ja sisälsi suurin piirtein sen alueen, joka muodostaa nykyisen Ranskan. Se syntyi, kun Frankkien valtakunta jaettiin vuonna 843; muut jaossa syntyneet valtiot olivat Itä-Frankia, joka vastaa karkeasti nykypäivän Saksaa ja Itävaltaa ja joka kehittyi Pyhäksi saksalais-roomalaiseksi keisarikunnaksi, sekä Keski-Frankia.
Frankkien valtakunta sai alkunsa frankkien germaaniheimon hallitsemasta maa-alueesta, ja siitä tuli selkeämpi valtiomuodostelma merovingien dynastian aikana. Muutama vuosisata merovingien jälkeen Kaarle Suuri laajensi valtakunnan suureksi imperiumiksi. Hänen kolme pojanpoikaansa jakoivat valtakunnan Verdunin sopimuksessa vuonna 843; tästä syntyivät Länsi-, Keski- ja Itä-Frankia. Myöhemmin Keski-Frankia jakautui Burgundiksi, Lotharingiaksi ja Italiaksi. Verdunin sopimus korvattiin vuonna 870 Meerssenin sopimuksella. 
Keskushallitus heikkeni nopeasti. Kehitys johti feodaalimaakuntien syntyyn siitä huolimatta, että karolingikuninkaat hallitsivat nimellisesti vielä 900-luvullakin. Akvitania, Toulouse, Normandia, Flanderi, Gascogne, Katalonia, Champagne ynnä muut tulivat käytännössä itsenäisiksi paikallisvaltioiksi, joita hallitsivat herttuat ja kreivit.
Länsi-Frankian katsotaan päättyneen 3. heinäkuuta 987, jolloin aiemmin Länsi-Frankiaa hallinneeseen Karolingien dynastiaan kuulunut Ludvig V joutui väistymään valtaistuimelta Hugo Capetin tieltä; tämä tuli myöhemmin Euroopan vanhimman hallitsijasuvun kapetingien kantaisäksi. Muutamien seuraavien vuosisatojen aikana alueesta, jota aiemmin oli kutsuttu Länsi-Frankiaksi, kehittyi Ranskan kuningaskunta.
Kinnarinsaari (Sysmä)

Kinnarinsaari on Päijänteen saari Päijät-Hämeen Sysmässä.
Maantietoa.
Saari on 650 metriä pitkä, 420 metriä leveä ja sen pinta-ala on 14,1 hehtaaria . Se sijaitsee Tehinselän itäosassa Töijensalon luoteisrannassa. Saarien välissä sijaitsee 25–80 metriä leveä salmi, joka on alle 150 metriä pitkä. Saaren itäpuolella sijaitsee Sorkkalahti, joka jää Sulkusaaren eteen. Saari on matala ja sen korkein kohta yltää 9 metrin korkeuteen Päijänteestä. Saareen on rakennettu neljä vapaa-ajan asuntoa, mutta sinne ei tule Töijensalosta tietä.
Virkistystoimintaa.
Saari on mainittu virkistystoimintaan soveltuvaksi saareksi. Mitään palveluja ei saarella kuitenkaan ole.
Historiaa.
Kuhmoisten seudun taloudellisessa kartassa vuodelta 1939 on saari asumaton eikä saaressa ole peltoja . Vuoden 1965 peruskartassa on tilanne edelleen sama, mutta ensimmäinen mökki ilmaantuu saaren luoteiskärkeen vuoden 1985 kartassa.
Sulkusaari (Sysmä, Päijänne)

Sulkusaari eli Kuuperinsaari on Päijänteen saari Päijät-Hämeessä Sysmässä.
Maantietoa.
Saari on 520 metriä pitkä, 200 metriä leveä ja sen pinta-ala on 6,7 hehtaaria . Se sijaitsee Tehinselän itäosassa Töijensalon pohjoisrannassa. Töijensalon pohjoisrannassa ovat myös Kinnarinsaari, Sorkkasaari ja Kymperinsaari, joiden keskellä Sulkusaari on. Saarella kohoaa kallioinen mäki 17 metrin korkeuteen Päijänteestä. Saareen on rakennettu seitsemän vapaa-ajan asuntoa ja sinne tulee tie Sorkkalahteen rakennettua pengertä pitkin.
Historiaa.
Hartolan seudun taloudellisessa kartassa vuodelta 1935 saareen ei ole merkitty rakennuksia tai peltoja Vasta vuoden 1993 peruskartassa on saaren pohjoispäähän merkitty mökki, joka rakennettiin kartan tekovaiheessa. Saaren eteläpuolelle on merkitty varaus myös tien rakentamiseksi. Vasta myöhemmin jatketaan tietä saareen asti. Saaren vanhempi karttanimi on ollut ”Kuuperinsaari” ja vasta vuoden 1985 peruskartassa esiintyy ”Sulkusaaren” nimi.
Sun Jin

Sun Jin (s. 13. maaliskuuta 1980) on kiinalainen pöytätennispelaaja. Hän saavutti olympiahopeaa naisten nelinpelissä Yang Yingin parina Sydneyssä 2000. Kaksinpelissä hän hävisi ensimmäisellä kierroksella singaporelaiselle Jing Jun Hongille.
Sun voitti joukkuekilpailun maailmanmestaruuden vuosina 2000 ja 2001. Nelinpelissä hän saavutti MM-hopeaa Yang Yingin kanssa vuosina 1999 ja 2001 heidän hävittyään molemmissa loppuotteluissa toiselle kiinalaisparille. Sekanelinpelissä Sun saavutti MM-hopeaa Feng Zhen parina vuonna 1999 ja MM-pronssia Liu Guoliangin parina vuonna 2001.
Culex albinervis

Culex albinervis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Edwards vuonna 1929. Sillä ei ole alalajeja.
Yang Ying

Yang Ying (s. 13. heinäkuuta 1977) on kiinalainen pöytätennispelaaja. Hän saavutti olympiahopeaa naisten nelinpelissä Sun Jinin parina Sydneyssä 2000.
Yang voitti naisten nelinpelin maailmanmestaruuden Deng Yapingin parina vuonna 1997 ja sekanelinpelin maailmanmestaruuden Qin Zhijianin parina vuonna 2001. Joukkuekilpailun maailmanmestaruuden hän voitti vuosina 1997 ja 2001. Naisten nelinpelissä hän saavutti MM-hopeaa Sun Jinin kanssa vuosina 1999 ja 2001. Sekanelinpelissä Yang ja Qin saavuttivat MM-pronssia vuonna 1999.
Sulfametitsoli

Sulfametitsoli (C9H10S2N4O2) on sulfonamideihin kuuluva orgaaninen yhdiste. Yhdistettä voidaan käyttää lääketieteessä ja eläinlääketieteessä antibioottina virtsatietulehdusten hoitoon.
Ominaisuudet ja käyttö.
Sulfametitsoli on huoneenlämpötilassa väritöntä kiteistä ainetta. Yhdiste liukenee hieman veteen ja moniin orgaanisiin liuottimiin kuten alkoholeihin, dietyylieetteriin ja asetoniin. Kuten muillakin sulfonamideilla, sulfametitsolin antibioottiset ominaisuudet perustuvat siihen, että se estää bakteerien dihydropteroaattisyntaasientsyymiä ja ne eivät kykene muodostamaan foolihappoa. Tällöin niiden kasvu estyy. Aine tehoaa grampositiivisia kokkibakteereja ja eräitä kolibakteerikantoja vastaan. Sulfametitsolia käytetään virtsatulehdusten hoidossa. 
Valmistus.
Sulfametitsolin valmistamiseen on kaksi tapaa. Asetaldehydin tiosemikarbatsoni reagoi p-asetyyliaminobentseenisulfonyylikloridin kanssa ja muodostuva tuote muodostaa rengasrakenteen kaliumferrisyanidin vaikutuksesta. Toinen tapa on p-nitrobentseenisulfonyylikloridin ja 5-amino-2-metyyli-1,3,4-tiadiatsolin reaktio ja nitroryhmän 
pelkistys raudalla aminoryhmäksi, jolloin muodostuu sulfametitsolia.
Pressan tytöt

Pressan tytöt ("Dick") on yhdysvaltalainen komediaelokuva vuodelta 1999. Elokuva sijoittuu 1970-luvulle ja kertoo kahdesta tytöstä nimeltä Betsy ja Arlene, joita näyttelevät Kirsten Dunst ja Michelle Williams. Tytöt eksyvät luokkaretkellä Valkoiseen taloon ja heistä tulee monien käänteiden kautta presidentti Nixonin koiranulkoiluttajia.
Pohjankartano (Perniö)

Pohjankartano () on kylä Salon kaupungin Perniössä. Kylä sijaitsee Perniön pohjoislaidalla Perniönjoen varrella.
Pohjankartano sijaitsee Perniönjoen itäpuolella aivan entisen kunnanrajan tuntumassa. Pohjankartanon kyläalue ulottuu joelta itään aina Tuohitunnummelle saakka. Kylän keskus sijaitsee joen varrella Pohjankosken ja Hamarinkosken välissä. Sen eteläpuolella jokeen laskee Korvenoja, jonka varrella idempänä on kylään kuuluva Korvenkylän kulmakunta. Kyläalueen halki on rakennettu tie, jota kylän pellot ja asutus myötäilevät. Pohjankartanon etelä- ja pohjoisosat ovat lähinnä korkeita metsien peittämiä kallioita, joiden laaksoissa on kosteikkoja, suurimpana Muuransuo.
Perniönjoen laakso on vanhaa asutus- ja kulkuseutua. Pohjankartanonkin asutus lienee hyvin varhaista. Pohjankartanon aateliskartano on peräisin keskiajalta. Kartanon koskissa on ollut myllyjä ja rautatakomo. Takomo tuhoutui isovihan aikana, minkä jälkeen kosken voimaa ovat hyödyntäneet saha ja sähkövoimalaitos. Pohjankartanon alueelle syntyikin 1600-luvulla varhainen teollisuuskeskittymä, minkä vuoksi Korvenojan varrelle syntyi työläisasutusta. Kartano myytiin vuonna 1910 ja puolet sen maista palstoitettiin pienviljelijöille.
Kartanosta tuli vuoteen 1974 asti toiminut maanviljelykoulu. Nykyään sen tiloissa on sokerijuurikkaan tutkimuskeskus. Kylässä toimi kansakoulu vuosina 1949–1974. Vaikka lähiseutu onkin hiljentynyt ja palvelut poistuneet, on kylälle rakennettu viime vuosina muutamia uusia taloja.
Luettelo Coloradon kuvernööreistä

Tämä on luettelo Coloradon kuvernööreistä.
Coloradon kuvernööri on Coloradon hallinnon päämies ja asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus osavaltion uusiin lakiesityksiin.
Laurentino Cortizo

Laurentino Cortizo (s. 30. tammikuuta 1953) on panamalainen poliitikko, joka toimi maansa presidenttinä vuodesta 2019 vuoteen 2024.
Keskusta-vasemmistolaisen Demokraattisen vallankumouspuolueen PRD ehdokaana ollut Laurentino "Nito" Cortizo voitti Panaman presidentinvaaleissa toukokuussa 2019 keskusta-oikeistolaisen vastaehdokkaansa ja tuli valituksi Panaman uudeksi presidentiksi. Presidenttinä aloittaessaan hän oli 66-vuotias. Cortizo on opiskellut Yhdysvalloissa ja toiminut aiemmin maatalouministerinä. Vaalikampanjassaan hän sanoi taistelevansa korruptiota vastaan ja korosti Yhdysvaltojen olevan Panaman tärkein strateginen liittolainen.
Aloitettuaan presidenttikautensa 1.7.2019 Cortizo seurasi presidenttinä Juan Carlos Varelaa.
William Beckford (poliitikko)

William Beckford (1709 Jamaika – 21. kesäkuuta 1770) oli englantilainen poliitikko ja plantaasin omistaja. Hän toimi Lontoon Cityn pormestarina 1762–1763 ja 1769–1770, ja hän omisti laajoja maa-alueita Jamaikalta sekä tiloja Englannissa.
Nuoruus ja suku.
Beckford syntyi Jamaikalla vuonna 1709, ja hänet kastettiin 19. joulukuuta. Hänen isänsä Peter Beckford oli Jamaikan rikkaimpia ja vaikutusvaltaisimpia miehiä, joka omisti paljon maata ja orjia sekä istui Jamaikan siirtomaan parlamentissa. Williamin isoisä Peter Beckford oli perustanut Jamaikalle sukudynastian ja toiminut saaren kenraalikuvernöörinä.
Opiskelu ja ura.
William Beckford opiskeli Balliol Collegessa ja valmistui sieltä maisteriksi vuonna 1732. Hän oli opiskellut edellisenä vuonna Leidenin yliopistossa lääketiedettä, ja sieltä hän oli mennyt hakemaan kokemusta Pariisin Hôtel des Invalidesista. Beckford palasi Jamaikalle vuonna 1736 hänen isänsä kuoltua. Jamaikalla hän ajautui perheen sisäisiin perintöriitoihin. Tuomioistuin myönsi Peter Beckfordin Clarendonin maat Willamille, joka valittiin vuonna 1737 Clanrendonista myös Jamaikan parlamenttiin.
Beckfordit omistivat vuonna 1754 Jamaikalla yhteensä 170 neliökilometriä maita. Niistä Williamin omistuksessa oli noin 90 neliökilometriä. Hän osti vuonna 1745 Englannin Wiltshirestä Fonthillin tilan. Hän hankki Englannista myös asunnon Lontoosta sekä vanhan luostarin ja kartanon. Beckford hankki varoillaan tilojen lisäksi myös taidetta ja kirjallisuutta. Hänen kirjastossaan oli yli 1 500 teosta.
Englannin politiikkaan Beckford siirtyi vuonna 1747, jolloin hän sai paikan parlamentista. Lontoon Cityn oltermanniksi hänet valittiin vuonna 1752 ja seriffiksi vuonna 1755. Cityn pormestarina hän toimi kahdesti 1762–1763 ja 1769–1770. Beckford ajoi politiikassa merkittävästi Lontoon Länsi-Intian-asioita. Hän myös tuki radikaalipoliitikko John Wilkesia.
Perhe.
Beckford sai yhdeksän lasta. Niistä kahdeksan oli aviottomia lapsia kolmen eri naisen kanssa. Beckford meni vuonna 1756 naimisiin Maria Marchin kanssa. Heidän ainoa lapsensa oli kirjailija William Beckford. Beckford vanhempi kuoli vuonna 1770 matkallaan Fonthillistä Lontooseen.
Ylikulma

Ylikulma on useasta kylästä koostuva kulmakunta Perniössä, nykyisessä Salossa. Ylikulma sijaitsee Perniön itäosassa Asteljoen latvahaaroilla. Ylikulma on ollut ennen vireää seutua, mutta nykyään noin 200 asukkaan alueella ei juuri ole palveluita.
Maantiede.
Ylikulmalla ei ole selkeitä rajoja. Kulmakunnan useat kylät muodostavat yhtenäisen kokonaisuuden Erveläntien ja Aaljoentien risteyksessä. Kulmakunnan halki virtaa Asteljoen latvahaara, josta käytetään sen ylijuoksulla nimitystä Aaljoki. Kulmakunta on lähinnä peltomaata asutuksen rajoittuessa useille pienille mäille. Suuri drumliinimuodostuma Kavanniemennummi kohoaa kulmakunnan itäosassa ja rajaa taakseen Naarjärven ja Pehkusuon. Naarjärven laskujoki Naarjärvenoja puhkaisee muodostuman ja laskee kulmakunnan alueella Aaljokeen.
Knaapilan postinumeroalueella, joka vastaa suunnilleen Ylikulman aluetta, asuu 202 ihmistä (vuonna 2017).
Kylät.
Ylikulman keskus on ollut Kakolan kylä, jossa kulmakunnan palvelut ovat myös sijainneet. Aivan Kakolassa vieressä ovat Haaroinen, Knaapila, Mussaari ja Öyrilä. Pohjoisempana sijaitsee Aaljoen kylä, lännempänä Suomenkylä ja etelämpänä Kontola. Öyrilä ja Mussaari sijaitsevat samalla kylämäellä Kakolan eteläpuolella. Knaapilan kylämäki on Kakolaan nähden Asteljoen vastarannalla. Knaapilaan kuuluu myös erillinen Meri-Knaapilan alue, joka sijaitsee Perniön kirkonkylästä lounaan suuntaan. Haaroinen puolestaan on Kakolan pohjoispuolella Aaljoen ja Naarijärvenojan yhtymäkohdassa.
Historia.
Ylikulman alueelta, etenkin Aaljoelta, on tehty kivi- ja pronssikautisia löytöjä. Alueen asutus on siirtynyt rautakaudella Perniönjoen laaksoon, eikä tuolta ajalta ole löytöjä. Vakituinen asutus on palannut Ylikulmalle vasta historiallisella ajalla.
Ylikulman kylistä vanhin lienee Suomenkylä. Alue on kuulunut Perniön pitäjään, mutta liitetty Suomenkylää lukuun ottamatta Muurlan läänin veropitäjään 1500-luvulla, josta se on palannut Perniölle 1600-luvulla. Mussaareen rakennettiin vuonna 1902 kansakoulu, joka lopetti toimintansa alakouluna vuonna 2012.
Palvelut.
Palvelut ovat poistuneet Ylikulmalta, mutta kulmakunnassa on edelleen rukoushuone ja kylätalo Yhteistalo. Perniön Ylikulman kyläyhdistys ylläpitää kulmakunnassa kylätoimintaa. Naarjärven rannalla on yleinen uimaranta. Kulmakunnassa toimivat Ylikulman vesiosuuskunta ja Kaukolan-Tuohitun-Ylikulman jätevesiosuuskunta, jotka ylläpitävät alueen vesi- ja jätevesijärjestelmiä.
Nukka-angervot

Nukka-angervot ("Holodiscus") on ruusukasvien heimoon kuuluva pensassuku, jonka levinneisyysalue ulottuu Pohjois-, Keski- ja Etelä-Amerikkaan.
Ulkonäkö ja koko.
Nukka-angervot ovat enimmäkseen kesävihantia, enemmän tai vähemmän karvaisia pensaita, jotka kasvavat tavallisesti 1-7 metrin korkuisiksi. Suvun lajeilla on harmaat, usein roikkuvat oksat ja jo ensimmäisenä vuonna irti repeytyvä kuori. Silmut ovat pitkänomaisia ja kärjestään tiheäkarvaisia. Kärkisilmut ovat 3-5 millimetriä pitkiä, sivusilmut 2-3 millimetriä. Vuorottaiset, yksinkertaiset lehdet ovat muodoltaan soikeita, karkeasti hammaslaitaisia. Korvakkeet puuttuvat.
Versojen kärjissä sijaitsevissa, löyhissä, usein roikkuvissa noin 20 senttimetrin pituisissa huiskilomaisissa kukinnoissa on useita kukkia. Yksittäiset kukat ovat 4-5 millimetriä leveitä, verhiö on syvästi viisilohkoinen, viisi valkoista tai vaaleanpunaista terälehteä ovat vain hieman pidempiä kuin verholehdet. Heteitä on 20; niistä 15 ulompaa kasvavat yhteisestä pohjuksesta. Viisi huomiota herättävän karvaista emiä sijaitsevat avonaisessa kukkapohjuksessa. Hedelmä on yksisiemeninen, avautumaton pähkylä.
Levinneisyys.
Suvun lajien levinneisyysalue ulottuu Kanadan Brittiläisen Kolumbian lounaisosista Yhdysvaltain ja Keski-Amerikan kautta Etelä-Amerikan Kolumbiaan ja Boliviaan.
Luokittelu.
Nukka-angervojen suvun asema ruusukasvien heimossa on muuttunut viime vuosisadan aikana yksityiskohtaisempien tutkimusten myötä. Aiemmin se on sijoitettu alaheimoon "Maloideae", mutta viimeaikaisten molekyylibiologisten tutkimusten perusteella kaikki entiset "Maloideae"-alaheimon lajit kuuluvatkin alaheimoon "Amygdaloideae". Nukka-angervot on luokiteltu joskus myös alaheimoon "Spiraeoideae", joka sekin kuuluu uusimpien tutkimusten mukaan "Amygdaloideae"-alaheimoon. Suku kuuluu tribukseen "Spiraeeae".
Karl Koch kuvasi suvun ensimmäisen kerran vuonna 1869, Carl Maximowicz suoritti uuden luokituksen vuonna 1879. Kochin suvulle antama tieteellinen nimi "Holodiscus" tulee muinaiskreikan sanasta "holos" ("kokonainen, täydellinen") ja latinan sanasta "discus" ("kiekko"). Syy kyseisen nimen valitsemiseen on kuitenkin tuntematon.
Lajit.
Eri tutkijoiden mukaan suku sisältää seitsemästä kahteentoista lajia, mukaan lukien:
Käyttö.
Suvun lajeista ainoastaan nukka-angervoa ("Holodiscus discolor") käytetään usein koristepensaana kauniiden kukkiensa takia.
Raskausdiabetes

Raskausdiabetes on diabeteksen muoto, jossa raskaana olevalle naiselle kehittyy glukoosiaineenvaihdunnan häiriö, joka näkyy veren kohonneena glukoosi- eli sokeripitoisuutena. Raskausdiabetes todetaan maailmanlaajuisesti noin 14 prosentilla synnyttäjistä.
Raskausdiabeteksen kehittymisen päätekijät ovat insuliiniresistenssi eli insuliinin heikentynyt vaikutus kehossa, sekä insuliinin puutteellinen eritys haiman beetasoluissa. Insuliiniresistenssiä voimistaa äidin kehon rasvamäärän kasvu sekä istukan erittämät hormonit erityisesti raskausviikoilla 20–32.
Raskausdiabeteksen riskitekijöitä ovat ylipaino ennen raskautta, yli 40 vuoden ikä, aiemmin syntynyt suuri lapsi ja suun kautta otettava kortikosteroidilääkitys, sekä jotkin sairaudet, kuten munasarjojen monirakkulaoireyhtymä, ei-alkoholiperäinen rasvamaksatauti ja aiempi raskausdiabetes. Raskausdiabetestä ehkäistään välttämällä ylipainoa ennen raskautta.
Raskauden aikana ilmaantuvia riskitekijöitä ovat sokerin esiintyminen aamuvirtsassa sekä epäily suurikokoisesta sikiöstä.
Raskausdiabetes diagnosoidaan glukoosirasituskokeessa, jossa verestä mitataan kolme glukoosipitoisuuden arvoa. Raskausdiabetes todetaan, kun vähintään yksi raja-arvo ylittyy: yli 5,3 mmol/l paastoarvona, yli 10,0 mmol/l yksi tunti glukoosin nauttimisesta, tai yli 8,6 mmol/l kaksi tuntia glukoosin nauttimisesta.
Raskausdiabetes ei aiheuta raskaana olevalle naiselle oireita. Sen merkittävin seuraus on sikiön liian suuri koko. Sairastajalla on suurentunut vaara sairastua myöhemmin tyypin 2 diabetekseen. Lapsella on lisääntynyt ylipainon, sokeriaineenvaihdunnan häiriön ja metabolisen oireyhtymän riski.
Raskausdiabetekseen sairastuneista puolet saa sen myöhemmin uudelleen.
Raskausdiabetestä hoidetaan ruokavaliohoidolla sekä ylipainoisen kohdalla painonnousun rajoittamisella raskauden aikana. Vuorokautista energiansaantia rajoitetaan, ja nopeasti imeytyviä hiilihydraatteja vältellään. Tarvittaessa harkitaan lääkehoitoa.
Holodiscus dumosus

Holodiscus dumosus on ruusukasvien heimoon ja nukka-angervojen sukuun kuuluva kasvilaji, jolla ei ole suomenkielistä nimeä.
Ulkonäkö ja koko.
"Holodiscus dumosus" on kesävihanta ja harittava, aromaattinen pensas, joka kasvaa tavallisesti 0,5–6 metriä korkeaksi ja 1,5–3 metriä leveäksi. Varret haarautuvat tiheästi juurenniskasta. Soikeat lehdet ovat 1–2,3 senttimetriä pitkiä ja 0,4–1,2 senttimetriä leveitä, liuskaisia tai hammaslaitaisia.
Hyönteispölytteinen kasvi kukkii kesäkuusta elokuuhun. Huiskilokukinnossa on useita pieniä, vaaleanpunaisia, valkoisia tai kermanvärisiä kukkia, joiden pituus on noin kaksi millimetriä. Hedelmä on pieni ja kuiva kota, joka sisältää pieniä tuulen mukana lentäviä siemeniä.
Kasvin kromosomiluku on n = 18.
Levinneisyys.
Laji kasvaa luonnonvaraisena läntisessä Pohjois-Amerikassa, missä sitä esiintyy Pohjois-Meksikossa Chihuahuan ja Baja Californian osavaltioissa ja Yhdysvaltain länsi- ja eteläosissa Coloradossa, Oregonissa, New Mexicossa, Wyomingissa, Idahossa, Teksasissa, Arizonassa, Kaliforniassa, Nevadassa ja Utahissa. Laji esiintyy yleisenä myös Grand Canyonissa, ja Nevadassa se on osa amerikanhaapametsissä ja pajukasvustoissa Great Basinin alueella.
Elinympäristö.
"Holodiscus dumosus" kasvaa monenlaisissa metsäisissä ja pensaikkoisissa elinympäristöissä. Se kasvaa usein hallitsevana aluskasvillisuuden joukossa douglaskuusi-, keltamänty- ja arizonanmäntymetsissä sekä tammimetsissä 900–3 600 metrin korkeudessa leveysasteesta ja ilmastosta riippuen.
Laji sietää erilaisia maatyyppejä, samoin paljaita kallioita ja kivenlohkareita; se kasvaakin usein kallionhalkeamissa ja louhikoissa. Kasvi kasvaa kuivemmilla paikoilla kuin lähisukulaisensa nukka-angervo ("Holodiscus discolor"). Levinneisyysalueensa keskiosissa lajia löytyy viileistä, kosteista vuoristometsistä. Laji juurtuu helposti myös jyrkille rinteille ja voi kasvaa pystysuorilta kallioseinämiltä.
Muunnokset.
"Holodiscus dumosus" -lajilla on kaksi muunnosta. Niiden lisäksi sillä oli aiemmin muunnos var. "glabrescens", joka kuitenkin nykyisin luokitellaan "Holodiscus microphyllus"-lajin muunnokseksi "Holodiscus microphyllus" var. "glabrescens".
Käyttö.
Monet Pohjois-Amerikan alkuperäiskansat, kuten pohjoispaiutet ja shoshonit käyttävät perinteisesti lajia lääkkeenä muun muassa vatsakipuun, vilustumiseen ja ripuliin. Navajot torjuivat kasvin lehtikeitteellä influenssaa, ja tewat söivät kasvin hedelmiä. Varhaiset eurooppalaiset uudisasukkaat puolestaan valmistivat kasvin puuaineksesta nauloja. Nykyisin "Holodiscus dumosus" -lajia viljellään myös koristekasvina.
Finntack

Finntack tai Finn-Tack on suomalainen vuonna 1982 perustettu hevosalan yritys ja nykyään maailman suurin raviurheiluvälineiden valmistaja. Lahtelaisyritys harjoittaa hevostarvikkeiden kauppaa sekä valmistaa Hollolassa ravikärryjä ja PharmaCare-tuotemerkillä hevosten hyvinvointituotteita. Lisäksi Finntack myy verkkokaupassaan tunnettuja ravi- ja ratsastusalan tuotemerkkejä.
Viime vuosina Finntack on myynyt suurimman osan myymälöistään ja keskittynyt verkkokauppaan. Finntackilla on yksi myymälä Jokimaan raviradan kupeessa, Lahdessa.
Historiaa.
Finntackin perusti vuonna 1982 Lahdessa Norjasta Suomeen muuttanut Gunnar Gangsö tarkoituksena valmistaa pienessä mittakaavassa ravivarusteita ja myydä niitä lähinnä entiseen kotimaahan Norjaan. Nimenvaihdosten jälkeen yritys tuli tunnetuksi nimellä Finn-Valjas Oy, kunnes nimeksi vakiintui Finntack.
1990-luvun alussa yritys alkoi toimia teollisessa mittakaavassa. Finntack perusti tehtaan Pietariin heti Neuvostoliiton kaaduttua ja aloitti pian valmistuksen myös Ukrainassa ja Kiinassa. Vuoden 2012 paikkeilla Finntackilla oli tehdas myös Leonissa, Meksikossa. Suomessa tuotantoa oli tuolloin vain tytäryhtiö Pharmacare Novalla, joka valmistaa hevosten ja nahkavarusteiden hoitokemikaaleja ja täydennysrehuja.
Se omisti vuoteen 2018 asti myös perustamansa Horze-ratsastustarvikeketjun.
Koronapandemian tullessa Eurooppaan, myös Finntackin liikevaihto pieneni. Hevosten loimet ja muut varusteet eivät käyneet kaupaksi, kun ravikilpailut keskeytettiin koronan takia lähes koko Euroopassa. Finntack perusti suojavaatetuotannon teollisuushalliin Hollolaan. Tuotantolinjaan investoitiin lähes puoli miljoonaa euroa ja koneet saatiin käynnistettyä parissa kuukaudessa. Suojavaatteet tulivat markkinoille kesäkuussa 2020.. Myöhemmin Finntack oli uutisissa liittyen suojavaatetuotannon kannattavuuteen.
Ukrainan kärrytuotanto siirrettiin Suomeen Venäjän aloitettua hyökkäyssodan 24. helmikuuta 2022. Tuotannon siirto toteutettiin vuoden 2022 aikana. Suomessa tuotettiin uuten kärrynä muun muassa Yankee-sulky.
Kritiikkiä.
Ylen ohjelma MOT esitti marraskuussa 2023 jakson jonka mukaan Finntack on yksi toimijoista, joka on ollut yhteydessä BCC Financialiin Kyproksella. Yhtiö ei osallistunut haastatteluihin ja toi esiin huolensa MOT-toimituksen käyttämien aineistojen luotettavuudesta. Asiakirjat ovat peräisin laajasta kansainvälisestä vuodosta, joka sisältää miljoonia Kyprokseen liittyviä dokumentteja ja sähköposteja.
Aavikkokaniini

Aavikkokaniini ("Sylvilagus audubonii") on amerikankaniineihin kuuluva jänislaji.
Aavikkokaniinin selkä on ruskeanharmaa ja vatsapuoli vaaleampi. Sillä on suuret silmät ja pöyheä, pyöreä häntä sekä pitkät, leveät korvat joissa on vain vähän karvaa. Naaraskaniinit ovat uroksia kookkaampia. Sen paino täysikokoisena pysyttelee puolentoista kilon alapuolella. Pituus vaihtelee 33 senttimetristä 43 senttimetriin.
Aavikkokaniini viihtyy metsäalueilla, niityillä, aavikoilla sekä samoilla alueilla joilla kreosoottipensas kasvaa.
Aavikkokaniinin ruokavalioon kuuluu ruoho, kaktuskasvit, kaarna ja meskitet. Parittelukausi kestää tammikuusta loppukesään saakka. Naaras tekee pesän matalaan koloon ja vuoraa sen karvoilla ja ruoholla. Se on tiineenä noin kuukauden ajan ennen kuin synnyttää yhdestä kuuteen poikasta. Poikaset syntyvät karvattomina ja sokeina. Ne jättävät pesän kaksiviikkoisina mutta viipyvät emonsa seurassa vielä muutaman viikon ajan. Aavikkokaniini saavuttaa sukukypsyyden noin kolmen kuukauden iässä. Yleisesti se saa kahdesta neljään poikuetta vuodessa, mutta epätavallista ei ole kuusikaan poikuetta vuoden aikana. Aavikkokaniinin aktiivinen hereilläoloaika sijoittuu aikaiseen aamuun ja iltahetkiin. Päivän kuumimmaksi ajaksi se vetäytyy varjopaikkoihin suojaan polttavalta auringolta. Aavikkokaniini saattaa kiivetä kalteviin puihin ja kantojen päälle havainnoimaan ympäristöään ja mahdollisia uhkia. Yleensä aavikkokaniini ei rakenna asuinpaikkaansa itse, joskin se saattaa kuopsuttaa sellaisen pensaan tai muun kasvillisuuden alle. Joskus se saattaa myös käydä lepäämään toisen eläimen pesään. Aavikkokaniini myös osaa uida ja kykenee juoksemaan 24 kilometrin tuntivauhdilla.
Heikki Junninen

Heikki Junninen (s. 6. kesäkuuta 1975) on ilmakehätieteilijä, tutkija ja keksijä, joka on syyskuusta 2019 lähtien työskennellyt Tarton yliopiston ympäristöfysiikan professorina. 
Junninen valmistui Kuopion yliopistosta filosofian maisteriksi vuonna 2001. Hän jatkoi opintojaan Helsingin yliopistossa, josta valmistui filosofian tohtoriksi (fysiikka) vuonna 2014. Hänen englanninkielinen artikkeliväitöskirjansa oli otsikoitu "Data cycle in atmospheric physics : from detected millivolts to understanding the atmosphere". 
Junninen on laatinut työtovereineen (kuten Markku Kulmala, Tuukka Petäjä, Douglas Worsnop, Mikko Sipilä ja Mikael Ehn) kymmeniä tutkimusartikkeleita erityisesti ilmakehän aerosolien mittaamiseen ja data-analyysiin liittyen. Näistä useita on julkaistu tiedemaailman kärkilehdissä kuten "Nature" ja "Science".
 Junnisella on myös useita patentteja muun muassa Mikko Sipilän kanssa.
Vuonna 2019 (ja 2018) Junninen on ollut arvostetulla maailman viitatuimpien tutkijoiden "2019 Highly Cited Researchers" -listalla geotieteiden aihepiiristä. Tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2019 julkaistuun luetteloon oli valittu yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita. He kaikki kuuluvat tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.
Tatra T6A2

 Tatra T6A2 on raitiovaunu, jota ČKD Tatra valmisti vuosina 1985-1999. Tatran edelliset mallit olivat menestyneet pääosin Neuvostoliitossa, mutta T6A2:n ulkomuoto oli melko erilainen edeltäjiinsä verrattuna, ja vaunua hankittiin eniten entisen Itä-Saksan kaupunkeihin mutta myös Unkarin Szegediin ja Bulgarian Sofiaan. 
Muunnelmat.
T6A2D / B6A2D.
1980-luvulla monissa Itä-Saksan kaupungeissa tarvittiin uusia raitiovaunuja ikääntyvän kaluston korvaamiseksi, joten tästä syystä Tatra päätti valmistaa kolme raitiovaunun koekappaletta vuonna 1985. Kulkuneuvoja kokeiltiin aluksi Prahassa, minkä jälkeen ne siirrettiin Dresdeniin.174 T6A5-vaunua toimitettiin viiteen Itä-Saksan kaupunkiin vuosina 1988-1991. Berliini oli suurin asiakas tilatessaan 177 vaunua (perävaunut mukaan lukien), ja kaupunkiin hankittiin vuonna 1995 myös viisi vaunua Rostockista. 
Vuonna 2011 kuusi peruskorjattua T6A2-raitiovaunua myytiin Berliinistä Ruotsin Norrköpingiin väliaikaiskalustoksi siihen asti, kunnes uudet matalalattiavaunut, jotka lainattiin Tukholmaan uutta raitiolinjaa varten, saapuivat kaupunkiin. Kaikki kuusi on poistettu liikenteestä, mutta yhden muuttamista huoltovaunuksi on suunniteltu. 
T6A2B.
T2A2B:tä valmistettiin Sofian raitioteille. 40 raitiovaunua toimitettiin vuonna 1991 ja 17 vaunun erä vuonna 1999. 
T6A2H.
Unkarin Szegediin toimitettujen 13 raitiovaunun sarjatunnukseksi tuli T6A2H, ja ne tulivat liikenteeseen vuonna 1997. Tätä ennen liikenteessä oli ollut lähinnä Unkarissa valmistettua kalustoa. 
Tuotanto.
256 T6A2-moottorivaunua ja 92 B6A2-perävaunua valmistettiin vuodesta 1955 vuoteen 1962, ja ne toimitettiin seuraaviin kaupunkeihin: 
Käyttö nykyään.
B6A2D-M.
Szegedin liikennöitsijä SzKT päätti vuonna 2003 uusia ikääntyvän kalustonsa peruskorjatuilla Tatran raitiovaunuilla. Osana hanketta vuonna 2005 ostettiin neljä B6A2D-perävaunua Rostockista tarkoituksena muuttaa ne moottoroiduiksi perävaunuiksi. Vaunut peruskorjattiin kokonaan. Peruskorjauksessa runko ja kori uudistettiin, nelilehtiset ovet korvattiin 2-lehtisillä ja istuimet korvattiin uusilla. Cegelec suunnitteli vaunuihin uudet sähkölaitteet, joissa käytettiin eristehilatransistoreja (IGBT). Vaunuun tuli samanlaiset moottoroidut telit kuin T6A2H:ssa sekä yksipolviset saksivirroittimet. Vaunuissa ei ole ohjaamoja, mutta niissä on varalla hallintalaitteet molemmissa päädyissä, joten niillä voidaan ajaa tarvittaessa myös yksinään. Peruskorjatut raitiovaunut muistuttavat T2A2H:ta. Peruskorjattuja B6A2D-M-vaunuja käytetään linjalla 1 kaksinajossa T6A2H-vaunujen kanssa, jolloin T6A2H vaunuja, jotka korvasivat vanhat vuoden 1962 FVV-raitiovaunut, on vapautunut muille linjoille.
Kvotatiivi

Kvotatiivi eli modus obliquus on joissain kielissä esiityvä epäsuora tapaluokka, "modus". Suomen kielessä kvotatiivia ei esiinny, mutta esimerkiksi suomen lähisukukielissä virossa ja liivissä se on. Kvotatiivilla puhuja välittää kuulijalle kolmannelta taholta peräisin olevan sanoman. Kvotatiivin voi suomeksi ilmaista esimerkiksi "kuulemma"-sanalla. 
Viron kieli.
Viron kvotatiivi alkoi kehittyä vasta 400–500 vuotta sitten eriasuisena eri murrealueilla todennäköisesti saksan kielen konjunktiivin vaikutuksesta. Kvotatiivin tunnus on "-vat", joka liitetään "ma"-infinitiivin vartaloon: "ela"/"vat", "ole"/"vat elanud", "ela"/"nu"/"vat", "ela"/"ta"/"vat". Esimerkiksi fraasin "ta olevat" voi suomentaa muotoon 'hän on kuulemma' ja fraasin "ma lugevat" muotoon 'kuulun lukevan', 'kuulemma luen', 'muka luen' tai 'luen'.
Kvotatiivi taipuu preesensissä ja preteritissä. Epäsuoraa puhetta eli kvotatiivia voidaan käyttää myös, kun ilmaistaan epäilyksiä sanotusta.
Rutilus caspicus

Rutilus caspicus on särkien (Cyprinidae) heimoon kuuluva makean ja murtoveden kalalaji. Sen katsottiin aiemmin esiintyvän vain Kaspianmeressä ja siihen virtaavien jokien alajuoksulla. Kaspianmeren etelärannikolla se on kaupallisesti hyvin tärkeä laji. Uudemman tutkimuksen mukaan kyseessä on kuitenkin laajemmalle aina Siperiaan asti levinnyt särkilaji, josta tulee käyttää tieteellistä nimeä "Rutilus lacustris".
Raheem Mostert

Dominique Raheem Mostert (s. 9. huhtikuuta 1992 New Smyrna Beach, Florida) on amerikkalaisen jalkapallon pelaaja, pelipaikaltaan keskushyökkääjä. Hän on vuodesta 2016 lähtien pelannut National Football Leaguen San Francisco 49ersissa. Hän pelasi yliopistojalkapalloa Purduessa.
Stefan Edwall

Stefan Edwall (s. 1971) on ruotsalainen vuosina 1986–2012 aktiivisesti pelannut pöytäjääkiekkoilija. Hän on lajin maailmanmestari vuodelta 1999. Edwall on myös kaksinkertainen Umea Openin voittaja.
Ura.
Edwall aloitti pelaajauransa lokakuussa 1986. Vuonna 1990 hän voitti pronssia Umea Open-turnauksesta. Kaksi vuotta myöhemmin Edwall voitti Göteborg Openin, kun finaaleissa kaatui Anders Ekestubbe. Vuonna 1995 Edwall sai Ruotsin-mestaruuskilpailuista hopeaa hävittyään finaaleissa Jacob Lindahlille. Kolme vuotta myöhemmin hän voitti Örebrö Openin.
Vuonna 1999 Edwall voitti pöytäjääkiekon maailmanmestaruuden Wilhelmshavenissa Saksassa. Finaalissa hän kohtasi Finn Friesin ja voitti. Vuonna 2002 Edwall voitti Ruotsin mestaruuden. Samassa turnauksessa pelasi Edwallin lisäksi peräti 204 pelaajaa. Vuonna 2006 hän voitti Oslo Openin. Edwallin viimeisin turnaus on Swedish Masters vuodelta 2018.
Yuki Kobayashi

Yuki Kobayashi tai Yūki Kobayashi voi tarkoittaa:
Dresdner Kreuzchor

Dresdner Kreuzchor on saksalainen poikakuoro, jonka historia juontaa juurensa myöhäiselle keskiajalle. Sen toimintaan kuuluvat luterilainen liturginen palvelus Dresdenin Kreuzkirchessä sekä esiintymiset eri puolilla Saksaa ja kansainvälisesti. Kreuzchorin esiintymisiä on nauhoitettu vuodesta 1937, jolloin kuoron johdossa toimi sitä merkittävästi kehittänyt Rudolf Mauersberger. Nykyinen johtaja on Roderich Kreile.
Dresdner Kreuzchorin ohjelmistoon kuuluu eri aikakausien musiikkia Heinrich Schützistä Mikis Theodorakikseen. Sen levyttämään ohjelmistoon kuuluu esimerkiksi Johann Sebastian Bachin "Jouluoratorio", Johannes Brahmsin "Ein deutsches Requiem", kansanlauluja ja hengellisiä lauluja. Kuoro on saavuttanut kulttuurilähettilään aseman Dresdenissä ja Saksassa. Kuoron kanssa opetuksessa tekee yhteistyötä Kreuzschule.
Dresdner Kreuzchorissa ovat laulaneet monet musiikin alalla tunnetuiksi tulleet henkilöt, kuten Theo Adam, Peter Schreier, René Pape, Hartmut Haenchen, Hansjörg Albrecht, Carl Heinrich Graun, Johann Gottlieb Graun, Torsten Rasch ja Udo Zimmermann.
Suomenkylä

Suomenkylä on usean kylän nimi:
Heimdall (sarjakuvahahmo)

Heimdall on samannimiseen vartijajumalaan perustuva Marvel-kustantamon hahmo. Ensimmäisen kerran Heimdall esiintyi "Journey into Mystery" -lehden numerossa 85 lokakuussa 1962.
Heimdall on kaiken näkevä ja kuuleva asgardilainen, joka vartioi näiden maailmaan johtavaa Bifröst-siltaa.
Idris Elba näytteli hahmoa Marvel Cinematic Universen elokuvissa "Thor" (2011), ' (2013), ' (2015), ' (2017), ' (2018) ja "" (2022).
Bob Morley

Robert Alfred Morley (s. 20. joulukuuta 1984) on australialainen näyttelijä ja televisio-ohjaaja. Hänen puolisonsa on Eliza Taylor. Morley on parhaiten tunnettu roolistaan Bellamy Blakena sarjassa Eloonjääneet. 
Yksityiselämä.
Morleyn äiti on filippiiniläinen ja isä australialais-irlantilainen. Hänen isänsä kuoli Morleyn ollessa nuori. Morleylla on kaksi isosiskoa ja yksi isoveli.
Suksenpyöli

Suksenpyöli () on kylä Salon kaupungin Perniössä. Kylä sijaitsee Perniön kirkonkylän eteläpuolella Asteljoen varrella. Kylä tunnetaan myös nimellä "Somerikko" sen isoimman maatilan mukaan.
Suksenpyölin kyläaluetta ympäröi Lupaja. Kyläalue sijaitsee pienenä kaistana Asteljoen molemmin puolin ja jatkuu kiilana Perniönmäelle. Kylä on syntynyt Suksenbölen sotilasvirkatalon ympärille. Sotilasvirkatalosta on lohkottu useampia tiloja ja lopulta Suksenböle on liitetty siitä lohkottuun Somerikkoon. Kylässä on ollut mylly, jonka pato on edelleen jäljellä Asteljoessa. Kylän pohjoisosaan Kiskontien varrelle on rakennettu 1990-luvulla omakotitaloalue.
Hållbart initiativ

Hållbart initiativ ("Kestävä aloite", lyh. Hi) on ahvenanmaalainen vihreä puolue. Se nousi maakuntapäiville vuoden 2019 vaaleissa. Se aloitti toimintansa 15. toukokuuta 2019. Puolueella on kaksi puheenjohtajaa. Nykyiset puheenjohtajat ovat Alfons Röblom ja Erica Scott. Scott nousi puheenjohtajaksi vuonna 2021, kun puolueessa alussa asti mukana ollut Annette Bergbo siirtyi syrjään. 
Ideologia ja näkemyksiä.
Hållbart initiativ ei määrittele itseään oikeisto–vasemmisto-akselille, mutta sen poliitikot istuvat Keskiryhmässä. 
Maakuntapäivävaaleissa 2019 puolueen vaaliohjelman mukaan puolue ajaa mm. seuraavia asioita:
Eduskuntavaalit 2023.
Hållbart initiativ ilmoitti joulukuussa 2023 asettavansa omia ehdokkaita kevään 2023 edustakuntavaaleihin.
Carlos Alvarado Quesada

Carlos Alvarado Quesada (s. 14. tammikuuta 1980) on costaricalainen poliitikko, joka toimi Costa Rican presidenttinä vuosina 2018–2022. Hän on toiminut aiemmin työministerinä presidentti Luis Guillermo Solisin hallinnossa.
Alvarado astui virkaansa toukokuussa 2018. Hän edustaa keskusta-vasemmistolaista PAC-puoluetta, kuten myös edellinen presidentti Luis Guillermo Solis. Costa Rican perustuslain mukaan presidentti voidaan valita vain yhdelle nelivuotiskaudelle. Astuessaan virkaansa 38-vuotiaana Alvarado on Latinalaisen Amerikan nuorin valtionpäämies. Vaalikampanjassaan hän toi esille huolensa Costa Rican talouden ongelmista sekä lisääntyneestä väkivaltarikollisuudesta.
David Quantick

David Quantick (s. 14. toukokuuta 1961 Wortley, Yhdistynyt kuningaskunta) on brittiläinen kirjailija ja käsikirjoittaja. Televisiossa hän on ollut käsikirjoittamassa ohjelmia "The Thick of It", "The Day Today", "Brass Eye" ja "TV Burp". Radion puolella hän on käsikirjoittanut ohjelmia "On the Hour", "One" ja "The Blagger’s Guide". Quantick on myös kirjoittanut muun muassa "All My Colors" -nimisen kauhunovellin sekä useita musiikkiaiheisia kirjoja.
Oh Ha-young

Oh Ha-young (, s. ), lyhyesti Hayoung, on eteläkorealainen laulaja, lauluntekijä ja näyttelijä, joka kuuluu Apink-yhtyeeseen. Hän on esiintynyt useissa korealaisissa draamasarjoissa ja televisio-ohjelmissa.
Erillinen pataljoona 4 (talvisota)

Erillinen pataljoona 4 (Er.P 4) oli yksi talvisodan suojajoukkoihin kuuluneista joukkoyksiköistä, joiden tehtävänä oli suojata muiden joukkojen perustamista ja ryhmittymistä pääpuolustuslinjalle. Erillinen pataljoona 4 oli osa Muolaan ryhmää.
Perustaminen.
Erillinen Pataljoona 4 perustettiin Muolaan Kyyrölässä 6.10.1939 alkaen. Pataljoonan komentaja oli Muolaan suojeluskunnan päällikkö majuri Kaarlo Pöyry. Pataljoona lähti marssille Pamppalaan ja Voipialaan 11.10. Pataljoona saapui perille 12.10. klo 0.45. Pataljoonan komentaja kävi Muolaanryhmän esikunnassa ja piti sen jälkeen puhuttelun yksiköiden päälliköille Pamppalassa. Klo 18 pataljoona lähti marssille Pamppala - Kuijärvi - Ahijärvi ja saapui Ahijärvelle klo 23.30. Pataljoona sai 13.10.39 klo 1.30 marssikäskyn ja lähti marssille Ahijärvi - Saarenmaa - Kekrola ja saapui klo 5.30 Saarenmaahan.
Talvisota.
Erillinen pataljoona 4 keskitettiin 14. syyskuuta - 9. lokakuuta 1939 Karjalan kannaksen Polviselän, Kekrolan, Kivennavan, Joutselän alueelle ja asettui siellä rakentamaan viivytysasemaa. Sodan alettua 30, marraskuuta ryhmä viivytti viiden päivän ajan Puna-armeijaa, jonka jälkeen se vetäytyi pääaseman taakse Perkjärven, Muolajärven ja Punnusjärven välisellä alueella.
Pataljoona aloitti taistelun 30. marraskuuta kello 7.00 ja aloitti vetäytymisen 17.30. Pataljoona oli 1.12.39 klo 12.35 vetäytynyt Ahijärvi - Riihisyrjä viivytyslinjalle, joukot asemiin klo 6.00. Kosketus viholliseen saatiin noin kello 14.00. Taistelu jatkui kiivaana aamuun saakka ja painostuksen kasvaessa saatiin avuksi osa 3. Rajavartiokomppaniaa. Vihollinen kiersi pohjoisesta pataljoonan vasemman siiven selustaan. Reservinä olleen Kev.Os. 11 vastahyökkäys ei onnistunut, mutta vihollinen saatiin pysäytettyä. Pataljoona sai luvan irtautua klo 15.20. Irtautuminen onnistui hämärässä ja tuiskussa metsämaastoon. Omien taistelutappioiden lisäksi 20 miestä loikkasi vihollisen puolelle.
Pataljoona oli levossa 5. joulukuuta ja aloitti vastahyökkäyksen 6.joulukuuta Hyökkäys Oinolan tien suunnassa aloitettiin klo 5.00, tavoitteena Viholan eteläreuna. Pataljoona eteni Lavolan tienhaaraan. Pataljoona oli reservissä 7.-9. joulukuuta Tervolassa. Pataljoona miehitti 10. joulukuuta Jalkaväkirykmentti 31:n toisen pataljoonan puolustaman lohkon pääasemassa Oinalasta Olkkolaan Muolaanjärven ja Yskjärven välisellä kannaksella.
Pataljoonan vahvuus.
Erillinen pataljoona 4 oli sodan alussa vajaavahvuinen. Suluissa määrävahvuus. Sodan alkaessa 30.11.1939 pataljoonaan kuului:
Pataljoonan johto.
Esikunta.
Pataljoonan komentaja 
Adjutantti
Tiedustelu-upseeri 
Lähettiupseeri 
Kaasusuojelu-upseeri 
Viestiosaston johtaja
Radiojoukkueen johtaja
1.komppania.
1. komppanian päällikkö
2.komppania.
2. komppanian päällikkö
3.komppania.
3. komppanian päällikkö
Konekiväärikomppania.
Konekiväärikomppanian päällikkö
Kranaatinheitinkomppania.
Kranaatinheitinkomppania päällikkö
Kranaatinheitinosaston johtaja
Kranaatinheitinosaston johtaja
Huoltokomppania.
Huoltopäällikkö
Rahaston hoitaja
Kuormasto päällikkö 
Asemestari aseteknikko
Lääkäri
Pastori
Astola

Astola on suomalainen sukunimi. Se on ainakin seuraavilla henkilöillä: